16 Ho ba le phello efe ha re fumana kgotso e tswang ho Modimo, “e fetang monahano wohle”? Mangolo a araba ka hore kgotso eo ‘e tla lebela dipelo tsa rona le matla a rona a kelello ka Kreste Jesu.’ (Bafil. 4:7) Lentswe la Segerike le fetoletsweng e le ho “lebela” mona, le ne le sebediswa sesoleng ha ho buuwa ka sehlopha sa masole se neng se fuwe boikarabelo ba ho sireletsa motse. Motse wa Filipi o ne o lebelwa ke sehlopha se jwalo sa masole. Baahi ba motse oo ba ne ba robala ba lokolohile bosiu, ba ikutlwa ba sireletsehile hobane ba tseba hore masole a ba shebile. Ka ho tshwanang, ha re na le kgotso e tswang ho Modimo, dipelo le dikelello tsa rona di dula di kgutsitse, di sireletsehile. Re a tseba hore Jehova o a re rata le hore o batla re atlehe. (1 Pet. 5:10) Ho tseba seo ho re thusa hore re se ke ra tshwenyeha ho tlola kapa ra nyahama.